**Ձայնագրման ակադեմիա** (պաշտոնապես՝ **Արվեստի և Գիտության Ձայնագրման Ազգային Ակադեմիա**), երաժիշտների, պրոդյուսերների, ձայնագրման ինժեներների և այլ երաժշտական մասնագետների ամերիկյան ակադեմիա։ Այն հայտնի է իր Գրեմմի մրցանակաբաշխության համար, որը գնահատում է տարբեր նվաճումները երաժշտության արտադրության մեջ։

Պատմություն
-----------

Ակադեմիայի հիմնադրումը վերագրվում է 1950 թվականների սկզբին։ Հոլիվուդի առևտրա-տնտեսական պալատը օգնություն է խնդրել ձայնագրման ինդուստրիայից տրամադրել նրանց երաժշտական արտադրության մեջ այն մարդկանց անուններով ցանկը, որոնք արժե գնահատել Փառքի Ծառուղու աստղերով։ Երաժշտական կոմիտեն պատրաստել է այդ ցանկ, բայց աշխատելով, նրանք հասկացել են, որ ինդուստրիայում կան շատ տաղանդավոր երաժիշտներ, որոնք չեն արժանանալու Բրոնզե Աստղով ճանաչմանը։

Հիմնադիր կոմիտեի կազմի մեջ են մտել Ջեսի Քեյը MGM Records-ից, Լլոյդ Դանը և Ռիչարդ Ջոնսը Capitol Records-ից, Սոնի Բըրքը և Միլթ Գաբլերը Decca Records-ից, Դենիս Ֆարնոնը RCA Records-ից և Ակսել Սթորդալը, Փոլ Ուեսթոնն ու Դորիս Դեյը Columbia Records-ից։ Դա ակադեմիայի և Գրեմմի մրցանակաբաշխության սկիզբն էր։

Ձայնագրման ինդուստրիան պաշտոնապես հիմնադրվել է 1957 թվականին։

Առաջին ամենամյա Գրեմմի մրցանակաբաշխությունը կայացել է 1959 թվականի մայիսի 4-ին միանգամից երկու տեղերում՝ Բևերլի Հիլզի Beverly Hilton հյուրանոցում և Նյու Յորքի Park Sheraton հյուրանոցում, բաժանվել են 28 մրցանակներ։ Մրցանակների թիվը ավելանում և տատանվում էր տարիների ընթացքում։ Ակադեմիան ավելացնում կամ կրճատում էր տարբեր կատեգորիաներ, և մի ժամանակ, դրանց թիվը 100-ից ավել էր։ Երկրորդ Գրեմմի մրցանակաբաշխությունը, որը կայացել է 1959 թվականին, եղել է առաջինը, որ ցուցադրվում էր հեռուստասեսությամբ, բայց դա նորից դադարել են ցուցադրել մինչև 1971 թվականին կայացած 13-րդ Գրեմմի մրցանակաբաշխությունը։

1997 թվականին Ձայնագրման ակադեմիան Մայքլ Գրինի ղեկավարությամբ հիմնել է ձայնագրման լատինական ակադեմիան, որը կազմակերպում է Լատինական Գրեմմի մրցանակաբաշխությունները։

Նիլ Պորտնովը զբաղեցնում էր նախագահի և գլխավոր տնօրենի պաշտոնը 2002-ից մինչև 2019 թվականները։ Դեբորա Դուգանը փոխարինել է նրան, պաշտոն ստանալով 2019 թվականի օգոստոսի 1-ին։ Նա առաջին կինն է, ով գլխավորել է կազմակերպությունը։ Դուգանը հեռացվել է իր պաշտոնից 2020 թվականի հունվարի 16-ին այն բանից հետո, երբ բողոքները իր տեղակալի նկատմամբ չեղարկվել են։ Նա պնդում էր, որ փորձում էր բարեփոխել կազմակերպությունը, և դա անելիս նա շատ նոր բաներ է պարզել, ներառյալ Պորտնովի կողմից սեքսուալ հարձակման ենթարկված արտիստի հայտարարությունը։ Հարվի Մեյսոն կրտսերը ներկա պահին զբաղեցնում է ակադեմիայի ժամանակավոր նախագահի/գլխավոր տնօրենի պաշտոնը։

Գրեմմի մրցանակաբաշխություն
--------------------------

Ջոշ Նայթը և նրա Գրեմմի արձանիկը (2012)
Պատրիսիա Փրայսը 57-րդ Գրեմմի մրցանակաբաշխության ժամանակ
Հիմնական հոդված՝ Գրեմմի
Գրեմմի մրցանակը հանձնվում է ձայնագրման ակադեմիայի կողմից երաժշտական արտադրության մեջ նվաճումների ճանաչման համար։ Ամենամյա մրցանակաբաշխությունը ներառում է նշանավոր արտիստների ելույթներ, և նույնպես այն մրցանակների հանձնումը, որոնք լայն հետաքրքրություն են առաջացնում։ Գրեմմին այն երեք գլխավոր երաժշտական մրցանակաբաշխություններից է՝ American Music Awards և Billboard Music Awards-ի հետ, որոնք կազմակերպվում են ամեն տարի։

Ստորաբաժանումներ
----------------

Ակադեմիան տասներկու ստորաբաժանումներ ունի ԱՄՆ-ի տարբեր տարածքներում։ Դրանք գտնվում են Ատլանտայում, Չիկագոյում, Ֆլորիդայում, Լոս Անջելեսում, Մեմֆիսում, Նեշվիլում, Նյու Յորքում, Ֆիլադելֆիայում, Սան Ֆրանցիսկոյում, Տեխասում և Վաշինգտոն ԿՇ-ում։ Սյուզան Հըրթը ակադեմիայի ստորաբաժանման առաջին ԼԳԲՏ նախագահն է 2005 թվականից։

Տես նաև
-------

* Լատինական Գրեմմի
* Գրեմմի
* Գրեմմի մրցանակաբաշխության ռեկորդներ

Ծանոթագրություններ
------------------

1. ↑  «About Programs - Producers & Engineers Wing»։ *GRAMMY.com* (անգլերեն)։ 2018-02-01։ Վերցված է 2019-05-13
2. ↑  Edwards Gavin, Edwards Gavin (2014-01-22)։ «Read Neil Young's Epic Grammy Speech»։ *Rolling Stone* (en-US)։ Վերցված է 2019-05-13
3. ↑  «Hollywood Walk of Fame History»։ LA Times։ Վերցված է մայիսի 21, 2011
4. ↑  «Hollywood Walk of Fame History»։ Hollywood Walk of Fame։ Վերցված է մայիսի 21, 2011
5. ↑  ("Broadcasting" magazine 6-17-57.)
6. ↑  «Recording Stars Plan Eddie To Join Oscar And Emmy»։ The Deseret News։ օգոստոսի 9, 1957։ Վերցված է փետրվարի 2, 2011
7. ↑  «Bronze Stars Begot Grammy»։ The Robesonian։ փետրվարի 22, 1976։ Վերցված է մայիսի 2, 2011
8. ↑  Thomas, Bob (ապրիլի 8, 1959)։ «Record Academy Plans TV Spectacular of Its Own»։ Ocala Star-Banner։ Վերցված է հունվարի 29, 2011
9. ↑  «Grammy Awards 1959 (May)»։ *Grammy*
10. ↑  «Grammys history and winners through the years»։ *Los Angeles Times*։ հունվարի 28, 2015
11. ↑  «Grammy Awards 1959»։ *Grammy*
12. ↑  «Grammy Awards 1971»։ *Grammy*
13. ↑  «Grammy President Neil Portnow To Step Down In 2019»։ *NPR.org* (անգլերեն)։ Վերցված է 2019-05-10
14. 1 2  Lewis Randy։ «Newly named Recording Academy CEO Deborah Dugan gives first interview on post-Portnow era»։ *latimes.com*։ Վերցված է 2019-05-10
15. ↑  Lewis Randy (հունվարի 25, 2020)։ «On eve of Grammys, ousted CEO Deborah Dugan has no regrets: ‘I had to defend myself’»։ *Los Angeles Times*։ Վերցված է հունվարի 26, 2020
16. ↑  Haring Bruce (հունվարի 26, 2020)։ «Recording Academy CEO Harvey Mason Sends Letter Promising Initiatives On Diversity And Inclusiveness»։ *Deadline.com.*։ Վերցված է հունվարի 26, 2020
17. ↑  Aswad Jem, Aswad Jem (2019-04-16)։ «Who Is Deborah Dugan, the New Boss of the Recording Academy?»։ *Variety* (անգլերեն)։ Վերցված է 2019-05-13
18. ↑  «Drake has big night at Billboard Awards, wins top artist»։ *NBC News* (անգլերեն)։ Վերցված է 2019-05-13
19. 1 2  «Recording Academy Celebrates 20 Years of Advocacy In Washington D.C.»։ *Billboard*։ Վերցված է ապրիլի 17, 2018
20. ↑  «Grammys on the Hill to honor Little Big Town while lawmakers move forward on landmark music legislation.»։ *Billboard*։ Վերցված է ապրիլի 17, 2018
21. ↑  «Atlanta Board»։ *GRAMMY.com* (անգլերեն)։ Վերցված է 2019-05-31

Արտաքին հղումներ
----------------

* Ձայնագրման ակադեմիա
* www.naras.org

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNF: 13976640x · ISNI: 0000000123531494 · LCCN: n79085143 · VIAF: 134855736 · WorldCat VIAF: 134855736 |

 |